B：喂！凱凱佢哋琴日有冇來哩度啊？
B: Wai! Hoirhoir keoiqdeih kamxyath yauq mouq laix nij douh aa?
A：有呃。誒，三點零鐘吖嗎。不過禮禮冇來喎。
A: Yauq aak. Eh, saamj dimr lengx zungj aaj maa. Batjgwo laiqlaiq mouq laix wo.
B：去咗邊啊？
B: Heoizor binj aa?
A：禮禮？咪跟佢阿嬸去咗阿玲玲屋企囖。
A: Laiqlaiq? Maih ganj keoiq aasamr heoizor aa lingxlingr ukjkeir loj.
B：佢都制？
B: Keoiq douj zai?
A：重喺度瞓𠻹啊今晚？
A: Zungh hair douh fan timj aa gamjmaanq?
B：哼，實喊都得嘞。
B: Hngj, sath haam douj dakj laak.
A：阿表姐話唔會喎。如果去第二度就唔得。但係好鍾意去阿玲玲嗰度𡃉喎。
A: Aa biurzer waah mx wuiq wo. Yvxgwor heoi daih yih douh zauh mx dakj. Daanhhaih hour zungjyi heoi aa lingxlingr gor douh gaa wo.
B：哼，又會咁鍾意阿玲玲𠸏，呵？
B: Hngj, yauh wuiq gam zungjyi aa lingxlingr ger, hor?
A：係囖。奇怪。阿葉凱婷重好笑啊。來到呢溫書又唔願溫喎。又唔想溫喎。
A: Haih loj. Keixgwaai. Aa yiph hoirtingx zungh hoursiu aa. Laix dou nej wanjsvj yauh mx yvnh wanj wo. Yauh mx soengr wanj wo.
B：阿妹呢？阿妹使唔使做啊？
B: Aamuir nej? Aamuir sair mxsair zouh aa?
A：阿妹？阿妹都要啊。阿表姐唔知講乜嘢，然之後阿葉凱婷話：「唔使溫重好啊」，噉啊，激到阿表姐死啊。
A: Aamuir? Aamuir douj yiu aa. Aa biurzer mx zij gongr matjyeq, yinxzijhauh aa yiph hoirtingx waah: " mxsair wanj zungh hour aa ", gamr aa, gikj dou aa biurzer seir aa.
B：黐線𡃉，葉凱婷。
B: Cijsin gaa, yiph hoirtingx.
A：上次啊，測驗又唔知得七十八分咋。
A: Soenghci aa, caakjyimh yauh mx zij dakj catj saph baat fanj zaa.
B：邊科啊？
B: Binj foj aa?
A：梗係英文喇，重有第二科咩？
A: Gangrhaih yingjmanr laaj, zungh yauq daih yih foj mej?
B：好大頭蝦𡃉，葉凱婷。
B: Hour daaihtauxhaaj gaa, yiph hoirtingx.
A：係喇，佢重話呢自己啲嘢唔係唔識喎。阿表姐話佢呢：「識你又啱晒喇。」佢話：「我唔係唔識呃。我寫錯咗啫嗎。」噉喎。
A: Haih laaj, keoiq zungh waah nej zihgeir dij yeq mxhaih mx sikj wo. Aa biurzer waah keoiq nej: " sikj neiq yauh aamj saai laaj. " keoiq waah: " ngoq mxhaih mx sikj aak. Ngoq ser cozor zej maa. " gamr wo.
B：重理直氣壯。
B: Zungh leiqzikh-heizong.
A：係囖。重係成日呢錯埋晒啲唔小心嗰啲嘢喎。
A: Haih loj. Zungh haih sengxyath nej co maaix saai dij mx siursamj gor dij yeq wo.
B：不過細路仔係噉𡃉喇，奉旨係要錯哩啲嘢。唔使咁緊張𠸏。
B: Batjgwo sailouhzair haih gamr gaa laaj, funghzir haih yiu co nij dij yeq gaak. Mxsair gam ganrzoengj ger.
A：但係扣分嗎。
A: Daanhhaih kau fanj gaaj maa.
B：噉佢大大下就自然識𡃉喇。
B: Gamr keoiq daaih daaih haaq zauh zihyinx sikj gaa laaj.
A：大大下又錯第二啲𡃉啫。
A: Daaih daaih haaq yauh co daih yih dij gaa zej.
B：噉咪係囖，噉 / 細個嗰啲嘢就自然會識返𡃉喇。使乜理佢吖。
B: Gamr maih haih loj, gamr / sai go gor dij yeq zauh zihyinx wuiq sikj faanj gaa laaj. Sair matj leiq keoiq aaj.
A：唉！唔知啊。噉但係成績始終都係緊張𡃉喇。喺度溫 / 溫 / 溫到呢五點幾喎。佢哋想睇Sailor Moon吖嗎。但係又未溫晒書喎。於是咪錄咗佢先至俾佢哋睇囖。
A: Aaiq! Mx zij aa. Gamr daanhhaih singxzikj cirzungj douj haih ganrzoengj gaa laaj. Hair douh wanj / wanj / wanj dou nej ngq dimr geir wo. Keoiqdeih soengr tair Sailor Moon aaj maa. Daanhhaih yauh meih wanj saai svj wo. Yvjsih maih lukhzor keoiq sinjzi beir keoiqdeih tair loj.
B：噉做到幾多點啊做功課？
B: Gamr zouh dou geir doj dimr aa zouh gungjfo?
A：做功課啊做到成七點鐘啊。然之後阿表姐上來接佢哋嗰陣呢，佢哋呢又啱啱開始睇Sailor Moon喎。噉阿表姐又迫佢哋要佢哋落去喎。
A: Zouh gungjfo aa zouh dou singx catj dimr zungj aa. Yinxzijhauh aa biurzer soengq laix zip keoiqdeih gorzanh nej, keoiqdeih nej yauh ngaamjngaamj hoijcir tair Sailor Moon wo. Gamr aa biurzer yauh bikj keoiqdeih yiu keoiqdeih lokh heoi wo.
B：噉點啊？冇得睇囖。
B: Gamr dimr aa? Mouqdakj tair loj.
A：阿葉凱婷喊啊臨走嗰陣時。
A: Aa yiph hoirtingx haam aa lamxzaur gor zanhsix.
B：係啊？因為冇得睇Sailor Moon，定因為要走啊？
B: Haih aa? Yanjwaih mouqdakj tair Sailor Moon, dingh yanjwaih yiu zaur aa?
A：冇得睇Sailor Moon啊。
A: Mouqdakj tair Sailor Moon aa.
B：噉帶埋餅帶落去睇咪得囖。
B: Gamr daai maaix bengr daair lokh heoi tair maih dakj loj.
A：佢哋話一陣間再上過來睇。但係佢唔肯呃。唔開心呃。噉後尾 / 後尾佢哋食完飯又再上過來喎。
A: Keoiqdeih waah yatjzanhgaanj zoi soengq gwo laix tair. Daanhhaih keoiq mx hangr aak. Mx hoijsamj aak. Gamr hauhmeij / hauhmeij keoiqdeih sikh yvnx faanh yauh zoi soengq gwo laix wo.
B：真係啊？
B: Zanjhaih aa?
A：係啊！
A: Haih aa!
A：喂！啲相影得好唔好啊？
A: Wai! Dij soengr yingr dakj hour mx hour aa?
B：唔係幾好嘞。你睇下我上次影返來嗰啲靚幾多。
B: Mxhaih geir hour laak. Neiq tair haaq ngoq soenghci yingr faanj loix gor dij leng geir doj.
A：係咩？
A: Haih mej?
B：唔信我下次攞返來俾你睇下嘞。上次我去南灣公園影嗰啲啊都唔知幾靚，你嗰啲乜嘢都影唔到。
B: Mx seon ngoq haah ci lor faanj loix beir neiq tair haaq laak. Soenghci ngoq heoi naamxwaanj gungjyvnr yingr gor dij aa douj mx zij geir leng, neiq gor dij matjyeq douj yingr mx dour.
A：乜嘢睇唔到啊！一樣係嗰度。有乜嘢分別唧？
A: Matjyeq tair mx dour aa! Yatjyoengh haih gor douh. Yauq matjyeq fanjbith zekj?
B：人哋攞嗰啲係成座嘢睇到晒𡃉。你嗰啲又睇唔到頭，又睇唔到腳。同埋呢我哋嗰陣有啲靚車喺度。我哋可以影埋，重有個圖書館啊。嗰度有成排柱。影落去好靚𡃉。你哋都影唔到𠸏。我哋嗰陣時重落雨𠻹啊，都影得好過你啊。
B: Yanxdeih lor gor dij haih sengx zoh yeq tair dour saai gaa. Neiq gor dij yauh tair mx dour taux, yauh tair mx dour goek. Tungxmaaix nej ngoqdeih gorzanh yauq dij lengcej hair douh. Ngoqdeih horyiq yingr maaix, zungh yauq go touxsvjgunr aa. Gor douh yauq singx paaix zvq. Yingr lokh heoi hour leng gaa. Neiqdeih douj yingr mx dour ger. Ngoqdeih gor zanhsix zungh lokhyvq timj aa, douj yingr dakj hour gwo neiq aa.
A：本來唔係噉𡃉。其實係因為天色唔係幾好囖，所以先搞成噉啫嗎。
A: Bunrloix mxhaih gamr gaa. Keixsath haih yanjwaih tinjsikj mxhaih geir hour loj, soryiq sinj gaaur singx gamr zej maa.
B：唔關事𡃉喎。係你哋嘅角度問題咋喎，同埋明知暗又唔開閃光燈喎。
B: Mx gwaanjsih gaa wo. Haih neiqdeih ge gokdouh manhtaix zaa wo, tungxmaaix mingxzij am yauh mx hoij simrgwongjdangj wo.
A：哩張又好似真係暗咗啲。
A: Nij zoengj yauh hourciq zanjhaih amzor dij.
B：喂！點解你哋成疊相都好似夜晚影噉樣𠸏？
B: Wai! Dimrgaair neiqdeih singx daaph soengr douj hourciq yehmaanq yingr gamryoengr ger?
A：搞錯啊，成個太陽喺後面都話夜晚。你揾個咁光嘅夜晚俾我睇嘞。
A: Gaaur co aa, singx go taaiyoengx hair hauhminh douj waah yehmaanq. Neiq wanr go gam gwongj ge yehmaanq beir ngoq tair laak.
B：喂！你係唔係去親度度都有影𡃉？好似除咗大三巴多幾張之外，就冇乜其他地方影過嘅。嗰個議事亭前地影得一張，嗰度幾靚呃。點解唔影多幾張唧？
B: Wai! Neiq haih mx haih heoi canj douhdouh douj yauq yingr gaa? Hourciq ceoixzor daaihsaamjbaaj doj geir zoengj zijngoih, zauh mouq matj keixtaaj deihfongj yingr gwo ge. Gor go yiqsihtingx cinxdeih yingr dakj yatj zoengj, gor douh geir leng aak. Dimrgaair mx yingr doj geir zoengj zekj?
A：唓！澳門咁近成日都去𡃉喇，使乜影咁多唧。喂！咪講哩啲住。上次我哋去大三巴嗰度，經過嗰間茶餐廳呢，啲燉蛋好正，又平喎。
A: Cej! Oumunr gam kanq sengxyath douj heoi gaa laaj, sair matj yingr gam doj zekj. Wai! Maih gongr nij dij zvh. Soenghci ngoqdeih heoi daaihsaamjbaaj gor douh, gingjgwo gor gaanj caaxcaanjtengj nej, dij danhdaanr hour zeng, yauh pengx wo.
B：係咩？幾多錢啊？
B: Haih mej? Geir doj cinr aa?
A：十六。啊！唔係。好似十二咋。我哋樓下食都十五喇。
A: Saph lukh. Aa! Mxhaih. Hourciq saph yih zaa. Ngoqdeih lauxhaah sikh douj saph ngq laaj.
B：咁貴𡃉咩？好耐冇食過嚹。不過樓下檔嘢咁污糟十蚊我都唔幫襯啊。
B: Gam gwai gaa mej? Hour noih mouq sikh gwo laa. Batjgwo lauxhaah dong yeq gam wujzouj saph manj ngoq douj mx bongjcan aa.
A：喂！你睇下哩張我哋間酒店靚唔靚？
A: Wai! Neiq tair haaq nij zoengj ngoqdeih gaanj zaurdim leng mx leng?
B：幾靚吖！邊間來𡃉？
B: Geir leng aaj! Binj gaanj laix gaa?
A：凱悅囖。
A: Hoiryvth loj.
B：同帝濠邊間靚啲啊？
B: Tungx daihoux binj gaanj leng dij aa?
A：梗係凱悅喇。貴都貴啲喇。凱悅七百。帝濠唔知四百幾啫嗎。
A: Gangrhaih hoiryvth laaj. Gwai douj gwai dij laaj. Hoiryvth catj baak. Daihoux mx zij sei baak geir zej maa.
B：喂！哩個係唔係黑沙灣來𡃉？又話啲沙黑色𠸏。
B: Wai! Nij go haih mx haih haakjsaajwaanj laix gaa? Yauh waah dij saaj haakjsikj ger.
A：係黑。嗱！哩度咪黑囖。不過淨係出邊近海嗰啲係黑囖。上面嗰啲咪同普通沙灘一樣。早知係噉又唔鬼去𠻹啊。你知唔知啊？我哋搭車去路環嗰邊嗰陣呢，又唔知點解，搭錯咗去咗澳門嗰邊喎，又搭返返來，成個幾鐘啊。
A: Haih haakj gaak. Laax! Nij douh maih haakj loj. Batjgwo zinghhaih ceotjbinh ganh hoir gor dij haih haakj loj. Soenghminh gor dij maih tungx pourtungj saajtaanj yatjyoengh. Zourzij haih gamr yauh mx gwair heoi timj aa. Neiq zij mx zij aa? Ngoqdeih daap cej heoi louhwaanx gor binj gorzanh nej, yauh mx zij dimrgaair, daap cozor heoizor oumunr gor binj wo, yauh daap faanj faanj loix, singx go geir zungj aa.
A：你覺得阿Ada呢影相呢係唔係成日叉住條腰𡃉？
A: Neiq gokdakj aa Ada nej yingr soengr nej haih mx haih sengxyath caaj zvh tiux yiuj gaa?
B：你夠成日兩隻手插住個袋咯。
B: Neiq gau sengxyath loengq zek saur caap zvh go doir lok.
A：哼，噉唔係。噉譬如你行街你會插住兩隻手落個袋，你會唔會叉住條腰行街吖？
A: Hngj, gamr mxhaih gaak. Gamr peiyvx neiq haangx gaaij neiq wuiq caap zvh loengq zek saur lokh go doir, neiq wuiq mx wuiq caaj zvh tiux yiuj haangx gaaij aaj?
B：噉佢一定係扮小新嘞。
B: Gamr keoiq yatjdingh haih baanh siursanj laak.
A：九成都係啊。哩張你知唔知影邊度吖。
A: Gaur singx douj haih aa. Nij zoengj neiq zij mx zij yingr binj douh aaj.
B：大三巴個腳吖嗎，係唔係啊？
B: Daaihsaamjbaaj go goek aaj maa, haih mx haih aa?
A：係喇。最後Ada喇。幫人影相都唔知影乜𡃉喎。你睇下我幫佢影嗰啲影得幾好。嗱！哩張正面，哩張又側面影得幾好。你睇佢吖，唔知影乜嘢𡃉。張張淨係影人唔影景喎。
A: Haih laaj. Zeoihauh Ada laaj. Bongj yanx yingr soengr douj mx zij yingr matj gaa wo. Neiq tair haaq ngoq bongj keoiq yingr gor dij yingr dakj geir hour. Laax! Nij zoengj zingminh, nij zoengj yauh zakjminh yingr dakj geir hour. Neiq tair keoiq aaj, mx zij yingr matjyeq gaa. Zoengjzoengj zinghhaih yingr yanx mx yingr gingr wo.
B：算喇。掉返轉頭。你咪一樣，你又影景唔影人。一人衰一樣喇。
B: Svn laaj. Diuh faanj zvntaux. Neiq maih yatjyoengh, neiq yauh yingr gingr mx yingr yanx. Yatj yanx seoij yatj yoengh laaj.